Legal Document

Category: 149

Text:
10. ΝΟΜΟΣ υπ’ αριθ.1979 της 16/22 Ιαν. 1952 Περί επεκτάσεως εις την Δωδεκάνησον της περί κινηματογράφων Νομοθεσίας. Άρθρ.1.-Επεκτείνεται εις την περιφέρειαν Δωδεκανήσου η ισχύς των κάτωθι Νομοθετικών διατάξεων και των εις εκτέλεσιν και επί τη βάσει τούτων εκδοθέντων Δ/των. 1.Α.Ν. 445/1937 «περί τροποποιήσεως, συμπληρώσεως και κωδικοποιήσεως των περί κινηματογράφων διατάξεων». 2.Α.Ν. 955/1937 «περί τροποποιήσεως και συμπληρώσεως του υπ’ αριθ. 445 της 20.1.1937 Α. Νόμου «περί τροποποιήσεως, συμπληρώσεως και κωδικοποιήσεως των περί κινηματογράφων διατάξεων». 3.Ν.Δ. 1108/1942 «περί τροποποιήσεως, συμπληρώσεως και κωδικοποιήσεως των περί ελέγχου θεατρικών έργων, κινηματογραφικών ταινιών, δίσκων γραμμοφώνου και βιβλίων διατάξεων». Άρθρ.2.-Αι εις το υπ’ αριθ. 52/1.8.1947 φύλλον της Εφημερίδος της τέως Στρατιωτικής Διοικήσεως Δωδεκανήσου δημοσιευθείσαι  α)υπ’ αριθ. 55/30.7.1947 προκήρυξις «περί μέτρων προς εγκατάστασιν και λειτουργίαν κινηματογράφων ή παρεμφερών επιχειρήσεων εν Δωδεκανήσω και περί απαγορεύσεως εισόδου ανηλίκων εις Δημόσια θεάματα», και β)υπ’ αριθ. 14/132/20.5. 1947 απόφασις «περί συστάσεως Επιτροπής Ελέγχου θεατρικών έργων κινηματογραφικών ταινιών κλπ.» του τέως Στρατιωτικού Διοικητού Δωδεκανήσου καταργούνται. Άρθρ.3.-Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. Σελ.382 (δ) 334-018